text: Gårdejer: Mine køer har haft MRSA
  11 september 2014 kl. 13.49
  Gårdejer Frederik Daabeck har en af de besætninger, der i 2012 fik konstateret svine-MRSA i sin ko-besætning. En rapport fra Fødevarestyrelsen viser nu, at der har været seks tilfælde af svine-MRSA i ko-mælk.
  400 køer muher i Frederik Daabecks stalde på Bredbejrggård i Bovrup ved Aabenraa. Men der har været en uvedkommende gæst i båsene.
  - Jeg havde MRSA i min besætning i 2012, fortæller Frederik Daabjerg til TV SYD.
  En rapport fra Fødevarestyrelsen, der ikke har været fremme før, viser, at der er registeret svine-MRSA i ko-mælk i seks tilfælde. Et af de tilfælde var altså hos gårdejeren i Bovrup.
  - Der blev taget en tankprøve i mælken, og den var positiv, forklarer han.
  Frederik Daabescks besætning blev frikendt for MRSA senere samme år, og har i dag ikke længere MRSA i sin besætning.
  Hør gårdejeren fortælle om svine-MRSA i sin ko-besætning i videoen herunder. (Varighed 1 minut og 45 sekunder)
  